text: morbiditet
  
  publiceret: 2009-02-01 04:38:25+01:00
  Morbiditet, (af lat. morbiditas 'sygelighed', af morbus 'sygdom'), forholdet mellem antallet af sygdomstilfælde og størrelsen af den befolkning, hvori de optræder. Morbiditet kan opgives som incidens, dvs. forekomsten af nye tilfælde inden for en given tidsperiode, som regel et år, og som prævalens, dvs. den samlede forekomst på et givet tidspunkt, se epidemiologi.